open-index/open-wikipedia-markdown huggingface dataset:
Slovenská basketbalová liga 2022/23

**Basketbalová extraliga mužov** v sezóne **2022/23**, zo sponzorských dôvodov **Niké SBL** je 31. ročník extraligy basketbalistov, najvyššej basketbalovej súťaže mužov na Slovensku, ktorú organizuje Slovenská basketbalová asociácia (SBA). Súťaží v nej 8 družstiev, čo je o 1 družstvo viac ako v minulej sezóne.

Dva tímy SBL (Komárno a Spišská Nová Ves) odohrali aj Alpsko-jadranský pohár. Všetkých osem klubov rovnako hralo aj vo Federálnom pohári s českými klubmi, ktorý sa konal pred ligovou sezónou v septembri 2022.

## Systém súťaže
Systém súťaže bol podobný ako v minulej sezóne. Súťaž sa skladala z dvoch častízákladnej a z play-off. Základnú časť odohrali tímy štvorkolovým systémom (2x doma a 2x vonku). Najlepších 7 tímov postúpilo do play-off s tým, že najlepší tím postúpil priamo do semifinále. 3-kolové play-off začínalo štvrťfinálovými duelmi a končilo finálovým duelom. Duel o bronz sa nehral, na 3. mieste skončil ten zdolaný semifinalista, ktorý skončil v tabuľke základnej časti vyššie. Štvrťfinálové duely sa hrali na 2 víťazné zápasy, semifinále na 3 víťazné a finálový duel na 4 víťazné zápasy.

## Účastníci

## Výsledky
### Základná časť

V prípade rovnakého počtu bodov rozhodujú o konečnom poradí výsledky zo vzájomných zápasov.

### Play-off
;Štvrťfinále (1. kolo Play off)

;Semifinále

;Finále

Pozn.: Boldom sú označené zápasy vyššie nasadeného družstva hrané doma.

## Ocenenia
### Najlepší hráči play off
* **Peak MVP play off Niké SBL**:  Draško Kneževič (Levice)
* **All-star tím play off**:
**  Devon van Oostrum (Levice) – 12,2 bodu, 3,7 doskoku, 3,2 asistencie
**  Draško Kneževič (Levice) – 13,3 bodu, 2,1 doskoku, 3 asistencie, 1,2 zisku
**  Shane Gatling (Komárno) – 18,9 bodu, 4,8 doskoku, 3,2 asistencie
**  Tre'Darius McCallum (Levice) – 12,8 bodu, 7,7 doskoku, 1,9 asistencie, 2,1 zisku
**  Miljan Markovič (Komárno) – 11,4 bodu, 6,5 doskoku, 1,9 asistencie

## Konečné umiestnenie

## Referencie

## Pozri aj
* Basketbalová extraliga žien 2022/23
* Basketbalová 1. liga mužov 2022/23

## Externé odkazy
* Oficiálna stránka Slovenskej basketbalovej ligy
* Oficiálna stránka Slovenskej basketbalovej asociácie

## Zdroje
* SBL 2022/23 na stránke Slovenskej basketbalovej ligy
* SBL 2022/23 na stránke basket.zoznam.sk
* Archív súťaží na stránke Slovenskej basketbalovej asociácie
* SBL 2022/23 na stránke eurobasket.com 
* SBL 2022/23 na stránke flashscore.sk

Kategória:Basketbalová extraliga mužov
Kategória:Basketbal v 2022
Kategória:Basketbal v 2023
Kategória:Šport na Slovensku v 2022
Kategória:Šport na Slovensku v 2023
Prameň lásky

***Prameň lásky*** ( *El manantial*) je mexická telenovela z produkcie spoločnosti Televisa v rokoch 2001 – 2002. Hlavné úlohy stvárnili herci Adela Noriega a Mauricio Islas. Na Slovensku túto telenovelu vysielala TV Markíza prvýkrát od 15. augusta 2002 do 21. októbra 2002 a druhýkrát od 3. januára 2005 do 23. mája 2005.

## Obsadenie

## Referencie

## Externé odkazy
* 
* 

Kategória:Mexické telenovely
Kategória:Telenovely z 2001
Kategória:Televízne seriály z roku 2001
Kategória:Telenovely Televisy
Timarchides (mladší)

náhľad|Socha Gaia Ofellia Fera venovaná Apolónovi, 125 – 100 pred Kr., múzeum Délos
**Timarchides** () bol grécky sochár v 2. storočí pred Kr.
 
Timarchides, syn Polykla z aténskeho dému Thorikos, bol činný v druhej polovici 2. storočia pred Kr.  Patril do rodiny aténskych sochárov, ktorí pôsobili aj v Ríme (užívali výhod rímskeho patronátu).
 

 
Existenciu sochára Timarchida dokazuje nápis na podstavci zo sochy objavený v Aténach (v Dionýzovom divadle), v ktorom je Timarchides syn Polykla z dému Thorikos označený ako neóteros (νεώτερος), t. j. mladší, aby bol zjavne odlíšený od svojho staršieho menovca, tiež syna Polykla. Nápis na podstavci vyrobenom z hymettického mramoru (ťažil sa juhovýchodne od Atén v pohorí Hyméttos) datujú na začiatok 1. stor. pred Kr. Socha, ktorá bola zrejme tiež mramorová, sa nezachovala.
 

Na inom podstavci zo sochy z Atén je vzhľadom na identitu dému v nápise (Thorikos) zrejme možné tomuto sochárovi pripísať aj druhú signatúru (signatúra je v poškodenom nápise neúplná).
 
V roku 1880 sa na ostrove Délos našiel mramorový podstavec zo sochy (26 x 82 x 60 cm), ktorý bol signovaný jeho menom a menom jeho strýka Dionysia. Podstavec bol základňou sochy Rimana G. Ofellia Fera.
 

Socha datovaná do druhej polovice 2. stor. pred Kr., aj keď je značne poškodená, umožňuje rozpoznať hrdinskú postavu s plášťom pretiahnutým cez ľavé rameno a pravou natiahnutou rukou v pozdravnom geste *adlocutio*. Je umiestnená v archeologickom múzeu ostrova Délos.
   
## Referencie a bibliografia

 
Kategória:Sochári starovekého Grécka
Majstrovstvá Európy vo futbale hráčov do 21 rokov 2025

**Majstrovstvá Európy vo futbale hráčov do 21 rokov 2025** boli 25. majstrovstvá Európy v danej vekovej kategórii, ktoré sa konajú každé dva roky. Hostiteľom turnaja je Slovensko a šampionát sa hrá od 11. do 28. júna 2025 v ôsmich slovenských mestách. Na turnaji bolo tretíkrát zastúpených 16 mužstiev, pričom prvýkrát hostí takýto veľký turnaj v počte reprezentácii jeden usporiadateľ. Turnaja sa zúčastnili hráči narodení 1. januára 2002 a neskôr.

## Výber hostiteľa
Výkonný výbor Európskej futbalovej federácie (UEFA) rozhodol 25. januára 2023 na zasadnutí vo švajčiarskom Nyone, že Slovensko bude usporiadateľom turnaja v lete 2025.

## Kvalifikácia

Ako hostiteľ sa Slovensko na turnaj kvalifikovalo automaticky. Zvyšných 15 miest bolo určených prostredníctvom kvalifikácie, pričom skupinová fáza sa uskutočnila od 24. marca 2023 do 15. októbra 2024 a play-off od 11. do 19. novembra 2024. Kvalifikačný žreb sa uskutočnil 2. februára 2023.

### Kvalifikované tímy

### Záverečné žrebovanie

## Štadióny

## Skupinová fáza

### Skupina A

|}

#### Zápasy skupiny A

 

### Skupina B

|}

#### Zápasy skupiny B

 

### Skupina C

|}

#### Zápasy skupiny C

 

### Skupina D

|}

#### Zápasy skupiny D

 

## Vyraďovacia fáza

### Pavúk

### Štvrťfinále

### Semifinále

### Finále

## Referencie

## Externé odkazy
*

2025
Kategória:Futbal v 2025
Kategória:2025 na Slovensku
Kategória:Športové podujatia v Bratislave
Kategória:Športové podujatia v Dunajskej Strede
Kategória:Športové podujatia v Košiciach
Kategória:Športové podujatia v Nitre
Kategória:Športové podujatia v Prešove
Kategória:Športové podujatia v Trenčíne
Kategória:Športové podujatia v Trnave
Kategória:Športové podujatia v Žiline
Kvalifikácia na Majstrovstvá Európy vo futbale hráčov do 21 rokov 2025

**Kvalifikácia na [[Majstrovstvá Európy vo futbale hráčov do 21 rokov 2025]]** bola futbalová súťaž, ktorá prebiehala od 24. marca 2023 do 19. novembra 2024. Kvalifikácie sa zúčastnilo 52 z 55 tímov členských krajín UEFA, pričom na ME 2025 postúpilo 15 tímov a pridali sa k Slovensku, ktoré sa kvalifikovalo automaticky ako usporiadateľ. Zo skupinovej fázy kvalifikácie postúpi 12 tímov, ďalšie 3 tímy vzídu z play-off. Kvalifikácie sa zúčastnili hráči narodení 1. januára 2002 a neskôr.

## Formát
Kvalifikačná súťaž pozostávala z dvoch kôl: 

* **Skupinová fáza**:

Zo skupinovej fázy kvalifikácie postúpilo 12 tímov. 52 účastníkov bolo rozdelených do deviatich skupín; v siedmich skupinách bolo po šesť tímov a v dvoch skupinách po päť tímov. Žreb skupinovej fázy kvalifikácie sa uskutočnil 2. februára 2023. Skupinová fáza kvalifikácie sa hrala systémom každý s každým doma a vonku. Víťazi skupín a tri najlepšie tímy na druhých miestach sa kvalifikovali priamo na ME 2025.

* **Play-off**:

Po skončení skupinovej fázy kvalifikácie sa o zostávajúcich troch postupujúcich tímoch rozhodlo v play-off, ktoré sa uskutočnilo v novembri 2024 a zúčastnilo sa ho šesť horších tímov z druhých miest skupinovej fázy. Traja víťazi týchto play-off sa pridali k 12 tímom, ktoré postúpili na ME zo skupinovej fázy kvalifikácie.

## Program

## Žreb
Žreb skupinovej fázy kvalifikácie sa konal v Nyone vo Švajčiarsku 2. februára 2023 o 9:00. V kvalifikácii hrá 52 z 55 členských krajín UEFA. Slovensko ako usporiadateľ ME 2025 nemusí hrať kvalifikáciu, zatiaľ čo Rusko bolo vylúčené z podujatí FIFA a UEFA pre inváziu na Ukrajinu a Lichtenštajnsko sa neprihlásilo.

52 účastníkov bolo nasadených do šiestich košov. Tímy boli vyžrebované do deviatich skupín: sedem skupín po šesť tímov (skupiny AG) a dve skupiny po päť tímov (skupiny HJ).

### Nasadenie
Tímy boli nasadené na základe koeficientu utvoreného z výsledkov v posledných dvoch kvalifikačných cykloch Majstrovstiev Európy vo futbale hráčov do 21 rokov.

}
| align="center" |
|}
|}

## Skupinová fáza
Zápasy boli na programe od 24. marca 2023 do 15. októbra 2024.

### Skupina A

### Skupina B

### Skupina C

### Skupina D

### Skupina E

### Skupina F

### Skupina G

### Skupina H

### Skupina I

zdroj: UEFA

## Kvalifikované tímy

## Referencie

## Externé odkazy
* 
## Zdroj

Kategória:Kvalifikácia na Majstrovstvá Európy vo futbale hráčov do 21 rokov
Kategória:Futbal v 2023
Kategória:Futbal v 2024
Kováčovský potok (ľavostranný prítok Hrona)

**Kováčovský potok** je potok na území geomorfologického celku Veporské vrchy. Má dĺžku .
Je tokom III. rádu. 

## Prameň
Pramení v  v južnej centrálnej časti územia obce Heľpa v lesnom extraviláne, severozápadozápadne od vrchu *Brestinka* s  v okrese Brezno v Banskobystrickom kraji.

## Opis toku
Od prameňa tečie severným smerom v lesnom extraviláne na území obce Heľpa dolinou s názvom *Kováčova dolina*, v  priberá bezmenný pravostranný prítok, v  priberá bezmenný ľavostranný prítok pritekajúci z úpätia pasienka *Šindlárov vrch*, v  priberá bezmenný pravostranný prítok pritekajúci z úpätia pasienka *Kadlub* a z pasienka *Za vrchom*, vteká do poľnohospodárskeho extravilánu Heľpy, v  ústi do Hrona ako jeho ľavostranný prítok. 
Pramení, preteká a ústi v území geomorfologického podcelku Fabova hoľa.
Pramení, preteká a ústi v regióne Horehronie. Nemá dôležitejšie prítoky..

## Pôvod názvu
Názov potoka má pôvod v názve doliny *Kováčova dolina*, ktorou v hornej časti svojho toku od prameňa preteká. Z prvého elementu názvu obce po rozšírení o adjektívny formant *-ov-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kováčovský potok*. Názov doliny *Kováčova dolina* bol štandardizovaný v roku 1987.
Názov vodného toku bol štandardizovaný v roku 2008. 
V priestore slovenskej hydronymie vodných tokov hydronymum *Kováčovský potok* nie je jedinečným hydronymom (2023-03-21), existujú štyri potoky s týmto štandardizovaným názvom. 

## Referencie

 
Kategória:Vodné toky v okrese Brezno
Kategória:Vodné toky vo Veporských vrchoch
Kategória:Potoky na Slovensku 
Kategória:Heľpa
Nevesta pre milionára

***Nevesta pre milionára*** bola slovenská televízna súťažná relácia typu reality show, ktorá sa vysielala na TV Markíza od 28. apríla až do 30. júna 2006.

Išlo o adaptáciu americkej relácie *The Bachelor* z roku 2003 vysielanej na televízii ABC.

Moderátorom bol Viliam Rozboril.

V šou súťažilo 25 žien o srdce českého milionára Jana Novotného.

Kategória:Televízne relácie TV Markíza
Kategória:Televízne relácie z roku 2006
Rázsošná

**Rázsošná** () je vrch v hlavnom hrebeni Lúčanskej Malej Fatry. Leží približne  severozápadne od Vrútok. Lokalitou prechádza Medzinárodná diaľková turistická trasa E3.

## Poloha
Nachádza sa v centrálnej oblasti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie mesta Vrútky a obce Stráňavy. Najbližšími sídlami sú juhovýchodne situované Vrútky, východne leží Lipovec, severne Strečno a Stráňavy a západne Višňové. Severovýchodná časť patrí do ochranného pásma Národného parku Malá Fatra. 

## Opis
Vrch je súčasťou hlavného hrebeňa, ktorý vedie od vrchu Domašín () v Strečnianskej tiesňave na Veľkú lúku (). Západne susedí Suchárová (), Valientov diel () a Hoblík (), severne sa nachádza Polom  (), Rakytie () a Grúň (), východne Kľačianska Magura (), Panošiná () a Malá kopa () a južne Diaľna (), Úplaz (), Malý Minčol () a Minčol (). Západná časť hrebeňa sa zvažuje do Stráňavskej doliny, ktorou vodu odvádza Stráňavský potok, východné odvodňuje Chrapový a Dzuranovský potok, všetky vedúce do Váhu. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je vidieť okolité vrchy Malej Fatry, Žilinskú a Turčiansku kotlinu, no pri priaznivých podmienkach aj Kysuckú vrchovinu, Oravské i Kysucké Beskydy, Javorníky, Moravsko-sliezske Beskydy s Lysou horou, Súľovské vrchy, Veľkú Fatru, Nízke a Západné Tatry.

## Prístup
* po  červeno značenej trase E3:
** z juhu po hrebeni z Veľkej lúky cez Minčol
** zo severu zo Strečna cez sedlo Javorina 
* po  zeleno značenom chodníku:
** od severozápadu z Trnového cez rázc. Stráňavy, horáreň a sedlo Javorina
** od juhovýchodu z Vrútockej lokality Piatrová cez rázc. Saračníky

## Referencie

## Pozri aj
* Lúčanská Fatra
* Zoznam vrcholov v Malej Fatre

## Externé odkazy
* Poloha na turistickej mape

Kategória:Vrchy v Malej Fatre
Kategória:Vrchy v Lúčanskej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Kategória:Stráňavy
Kategória:Vrútky
Timokles z Atén

**Timokles** () bol grécky sochár v 2. storočí pred Kr.
 
Timokles, syn a žiak aténskeho sochára  Polykla, bol činný v polovici 2. storočia pred Kr. Plínius zaznamenal, že tvoril v období 156. olympiády (156 – 153 pred Kr.), t. j. v druhej polovici 2. stor. pred Kr..
 
Patril do rodiny aténskych sochárov, ktorí pôsobili aj v Ríme (užívali výhod rímskeho patronátu). Niektorí vedci sa domnievajú, že v priebehu niekoľkých generácií mohlo existovať niekoľko sochárov menom Polykles, možno príslušníkov tej istej rodiny.
 

Plínius uvádza, že sa odlievanie z bronzu počas helenistického obdobia po údajnej 140-ročnej prestávke (od 121. olympiády, 296 – 293 pred Kr.) opäť  „oživilo“ za Polykla, Timokla a ďalších (po 156. olympiáde). Títo umelci už vraj nedosahovali niekdajšiu úroveň, ale aj napriek tomu vytvorili mnoho diel veľkej umeleckej hodnoty. Každopádne, okolo roku 150 – 125 pred Kr. túto umeleckú úroveň synovia Polykla, Timokles a Timarchides, posunuli o stupeň vyššie tvorbou kópii diel z klasického obdobia (napr. kópiou štítu Atény Parthenos pri výzdobe mramorového štítu Atény Kranajskej v Elateii). Takéto kópie čoskoro podporili nové odvetvie výroby dekoratívnych mramorových panelov, váz, ústí studní a oltárov (tzv. neoatické reliéfy) pre rímsky trh.
 
Pausanias uvádza, že vo fókidskej Elateii zhotovil so svojim bratom sochu boha Asklépia a tiež sochu bohyne Atény Kranajskej: „*Taktiež tunajšiu sochu vytvorili synovia Polykla. Bohyňa je vystrojená do boja a na jej štíte sa nachádzajú podobné výjavy, aké nájdeš v Aténach na štíte aténskej Panny (Parthenos).*“  Podľa Pausania bratia zhotovili aj sochu olympijského víťaza Agésarcha z Triteie.
 
Rané datovanie pôsobenia Timokla je založené na nápise z roku 185/4 pred Kr., v ktorom je syn Polykla z aténskeho dému Thorikos menovaný ako efébos (mladík vo veku 15 až 20 rokov, tento termín sa začal používať pre mladíkov, ktorých pripravovali na vojenskú službu). Na nápise sa samotné meno nezachovalo, ale poškodené miesto (medzera) pozostávajúce z ôsmich písmen bolo znalcami doplnené menom Timokles.
 

*Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.* 
     
## Referencie a bibliografia

Kategória:Sochári starovekého Grécka
Tokáreň (vrch v Belianskych Tatrách)

**Tokáreň** () je vrch Belianskych Tatier. Leží nad obcou Ždiar, približne  severozápadne od Kežmarku.

## Poloha
Nachádza sa na východnom okraji Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú na severnom úpätí situovaný Ždiar, východne leží Lendak, západne Podspády a Tatranská Javorina a južne Tatranská Lomnica. Masív sa nachádza v Tatranskom národnom parku a tiež v národnej prírodnej rezervácii Belianske Tatry.

## Opis
Mohutný masív Tokárne leží v rázsoche, ktorá vybieha severným smerom z Bujačieho vrchu () v hlavnom hrebeni Belianskych Tatier. Západne sa nachádza vrch Zadné Jatky (), Gáflovka (), Veľký Grúň (), Javorinka (), Strednica () a Repisko (), severne leží Javorinka (), Magurka (), Filipský vrch () a Slodičovský vrch (), východne Bukovina (), Smrečiny (), Skalka (), Čierny vrch () a Pálenica () a južne Kobylí vrch (), Skalné vráta (), Bujačí vrch (), Predné () a Prostredné Jatky (). Západné svahy odvodňuje Tokárenský potok, južné a východné Babí potok a severné len krátke prítoky riečky Biela v povodí Popradu. Na vrchol nevedie značený turistický chodník.

### Výhľady
Turisticky neprístupný vrchol pokrýva súvislý lesný porast, ktorý neumožňuje rozhľad. Z odlesnených lokalít možno pozorovať okolité vrchy hlavného hrebeňa Belianskych Tatier, Spišskú Maguru, Levočské vrchy a mnohé prihraničné vrchy južného Poľska.

## Prístup
Tokáreň patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupný.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)
Panošiná

**Panošiná** () je vrch v Malej Fatre. Leží približne  severne od Vrútok. 

## Poloha
Nachádza sa v centrálnej oblasti pohoria, v geomorfologickom podcelku Krivánska Fatra a jej časti Krivánske Veterné hole. Vrch leží v Žilinskom kraji, v okrese Martin a na katastrálnom území obce Lipovec. Najbližšími sídlami sú južne situované Vrútky a juhovýchodne ležiaci Lipovec, severozápadne sa nachádza Strečno a Nezbudská Lúčka. Územie je súčasťou Národného parku Malá Fatra. 

## Opis
Vrch leží v rázsoche, ktorá vybieha južným smerom zo Suchého () v hlavnom hrebeni, a v masíve Kľačianskej Magury sa stáča na juhozápad. Západne sa nachádza Rázsošná (), Grúň (), Rakytie (), Domašín () a Krivé (), severne Plešel (), Kopa (), Lipovská Magura () a Suchý (), východne Kľačianska Magura (), Kýčera () a Kozinec () a južne Malá kopa () a Diaľna (). Masív patrí do povodia blízkeho Váhu, kde vodu odvádzajú len kratšie a nestále vodné toky. V okolí prebiehali počas SNP tuhé boje a v neďalekom sedle sú hroby neznámych vojakov.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je vidieť okolité vrchy Malej Fatry, no tiež časť Žilinskej a Turčianskej kotliny, pri priaznivých podmienkach aj Kysuckú vrchovinu, Javorníky, Moravsko-sliezske Beskydy s Lysou horou, Súľovské vrchy, Vtáčnik, Veľkú Fatru a Nízke Tatry.

## Prístup
* po  žlto značenej turistickej trase (Chodník oslobodenia): 
** od juhu z Lipovca 
** od východu z rázc. pri Chate pod Kľačianskou Magurou
* po  zeleno značenom chodníku z Turčianskych Kľačian cez rázc. pri Chate pod Kľačianskou Magurou

## Referencie

## Pozri aj
* Krivánska Fatra
* Zoznam vrcholov v Malej Fatre
* Národný park Malá Fatra

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Kategória:Lipovec (okres Martin)
Jeffrey Donovan

**Jeffrey Donovan** (* 11. máj, 1968, Amesbury, Massachusetts, USA) je americký herec. 

## Detstvo a mladosť
Donovan sa narodil ako prostredný z troch synov. Donovanova matka vychovávala svojich synov sama na sociálnej pomoci po tom, čo ich otec opustil rodinu. Niekoľkokrát sa presťahovali, kým sa usadili v Amesbury, v Massachusetts.

Na strednej škole v Amesbury bol Donovan mentorovaný učiteľom, ktorý mu pomohol založiť dramatický krúžok a nájsť súkromné štipendium, ktoré mu umožnilo zúčastniť sa letného programu, ktorý mu pomohol naštartovať hereckú kariéru. Navštevoval Bridgewater State College a potom prestúpil na University of Massachusetts Amherst, kde získal bakalársky titul v odbore dráma. Neskôr získal titul Master of Fine Arts na postgraduálnom hereckom programe New York University.

## Kariéra

### Film a televízia
Donovan hosťoval v niekoľkých televíznych seriáloch. Menšiu rolu si zahral vo filme *Záhada Blair Witch 2*, z roku 2000. V roku 2004 získal svoju prvú hlavnú úlohu v americkom remaku britského televízneho seriálu *Touching Evil* po boku herečky Very Farmigy. V rokoch 2007 až 2013 účinkoval v hlavnej úlohe v televíznom seriály *Agent*. Po boku Angeliny Jolie a Johna Malkovicha, si zahral v dráme *[[Výmena (2008)|Výmena]]*, z roku 2008.

V roku 2015 mal Donovan opakujúcu hosťujúcu rolu v televíznom seriály *Fargo* . V roku 2019 stvárnil právnika, vo filme *Ted Bundy: Diabol s ľudskou tvárou*. 

V roku 2021 bol obsadený ako detektív série pre 21. sériu televízneho seriálu *[[Zákon a poriadok]]*. 

### Divadlo
Donovan účinkoval na javisku v rôznych divadelných inscenáciách. Je tiež rozhlasovým hercom.  

## Súkromný život
Donovan má viac ako 20 rokov skúseností s bojovými umeniami. Na vysokej škole získal čierny pás v Shotokan karate a súťažil po celom štáte. Neskôr vyše šesť rokov študoval aikido a brazílske džiu-džicu.

Je ženatý s modelkou a herečkou Michelle Woods, s ktorou sa zosobášili v roku 2012. Majú spolu tri deti. 

## Iné projekty

## Externé odkazy
* 
* 

## Zdroj

Kategória:Divadelní herci USA
Kategória:Rozhlasoví herci USA
Kategória:Televízni herci USA
Kategória:Filmoví herci USA
Kategória:Filantropi
Kategória:Osobnosti z Massachusetts
Alena Kováčová

Bc. **Alena Kováčová** (* 10. november 1978, Poprad) je bývalá slovenská basketbalistka, neskôr trénerka a manažérka. Zúčastnila sa letných olympijských hier v roku 2000, je držiteľkou striebornej medaily z majstrovstiev Európy v roku 1997 a trojnásobnou Basketbalistkou roka. Tiež je trojnásobnou víťazkou Euroligy, desaťnásobnou víťazkou slovenskej extraligy a štvornásobnou víťazkou českej extraligy. Jej hráčska kariéra sa spája so slovenskými klubmi ŽBK Poprad, SCP Ružomberok a Good Angels Košice a so zahraničným angažmánom v Brne a Soprone. Bola dlhoročnou členskou slovenskej juniorskej aj seniorskej reprezentácie.

## Životopis
### Klubová kariéra
Kováčová pochádza z Popradu, kde aj začala s hráčskou kariérou. Už ako 15-ročná prestúpila v roku 1994 zo ŽBK Poprad do SCP Ružomberok, kde sa z nej stala postupne hráčka základnej päťky. S Ružomberkom získala v rokoch 19952000 šesť ligových titulov za sebou a v rokoch 1999 a 2000 s ním dvakrát vyhrala aj Euroligu. V roku 1999 bola vyhlásená za najlepšiu hráčku euroligového Final Four v Brne. V roku 2000 prestúpila do maďarskej ligy, kde pôsobila dve sezóny v klube GYSEV Sopron. Následne sa na sezónu 2002/2003 vrátila do Ružomberku, s ktorým opäť vyhrala titul. V rokoch 20032007 pôsobila štyri sezóny v českej lige v tíme Gambrinus Brno. S ním vyhrala opäť štyri české tituly za sebou a v roku 2006 vyhrala po tretí raz tiež Euroligu. V roku 2007 prestúpila do tímu Good Angels Košice, s ktorým vyhrala ďalšie tri ligové tituly v rokoch 20082010. Kariéru zakončila opäť v jej prvom klube, keď sezónu 2010/11 odohrala za ŽBK Whirlpool Poprad.

### Reprezentačná kariéra
V reprezentácii pôsobila Kováčová už od roku 1995. Má striebornú medailu z juniorských majstrovstiev Európy 1996 a bronzovú z juniorských majstrovstiev sveta 1997. Na majstrovstvách Európy v basketbale žien získala striebornú medailu v roku 1997 a dve štvrté miesta v šampionátoch 1995 aj 1999. Štartovala na majstrovstvách sveta 1998 aj na letnej olympiáde v Sydney v roku 2000.

### Ďalší pracovný život
Po skončení aktívnej kariéry pôsobí Kováčová v Poprade ako trénerka basketbalu u mládeže. V rokoch 20162020 pracovala ako prezidentka klubu BAM Poprad.

## Referencie


Kategória:Slovenské basketbalistky
Kategória:Slovenskí basketbaloví tréneri
Kategória:Slovenskí manažéri
Kategória:Osobnosti z Popradu
Čierny vrch (vrch v Belianskych Tatrách)

**Čierny vrch** () je vrch Belianskych Tatier. Leží nad osadou Tatranská Kotlina, približne  severozápadne od Kežmarku.

## Poloha
Nachádza sa na východnom okraji Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú severne situovaný Ždiar a juhovýchodne ležiaca Tatranská Kotlina, východne leží Lendak a Výborná a južne Kežmarské Žľaby a Tatranská Lomnica. Masív sa nachádza v Tatranskom národnom parku.

## Opis
Čierny vrch leží v rázsoche, ktorá vybieha severovýchodným smerom z Bujačieho vrchu () v hlavnom hrebeni Belianskych Tatier. Severne sa nachádza Tokáreň (), Slodičovský vrch (), Bukovina () a Skalka (), východne Smrečiny (), Husár () a Pálenica (), južne Kobylí vrch (), Faixová skala () a Skalné vráta () a západne Bujačí vrch (), Predné () a Prostredné Jatky (), Gáflovka () a Javorinka (). Oblasť patrí do povodia rieky Poprad a jeho prítoku Biela, do ktorej zo severných svahov vodu odvádza Babí potok, z južných voda odteká bezmenným potok. Na vrchol nevedie značený turistický chodník.

### Výhľady
Vrchol pokrýva nesúvislý lesný porast s mnohými holinami, ktoré umožňujú rozhľad. Z vhodných častí možno pozorovať okolité vrchy hlavného hrebeňa Belianskych Tatier, Spišskú Maguru, Levočské a Volovské vrchy a Popradskú kotlinu.

## Prístup
Čierny vrch sa nachádza už mimo národnej prírodnej rezervácie Belianske Tatry, no je súčasťou Tatranského národného parku a keďže naň nevedie značený turistický chodník, prístup naň nie je žiadúci.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)
Marge Kõrkjasová

**Marge Kõrkjasová** (; * 8. máj 1974) je estónska plavkyňa. Zúčastnila sa Letných paralympijských hier 1992 v Barcelone, Letných paralympijských hier 1996 v Atlante, Letných paralympijských hier 2000 v Sydney a Letných paralympijských hier 2004 v Aténach. Celkovo získala 7 medailí: 2 zlaté, 4 strieborné a 1 bronzovú.

## Športová činnosť
Na svetovom šampionáte v plávaní v argentínskom meste Mar del Plata v roku 2002 získala dve strieborné medaily: 50 a 100 voľným štýlom (S12).

### Paralympijské hry
Na Letných paralympijských hrách 1992 v Barcelone získala striebro na 50 metrov voľným štýlom (B2) a bronz na 100 metrov voľným štýlom (B2). Na Letných paralympijských hrách 1996 v Atlante získala zlato na 50 metrov voľným štýlom (B2) a zlato na 100 metrov voľným štýlom (B2) a striebro na 100 metrov znakom (B2). Na Letných paralympijských hrách 2000 v Sydney získala striebro na 50 voľným štýlom (S12) a na Letných paralympijských hrách 2004 v Aténach získala opäť striebro v rovnakej disciplíne. Pred Letnými paralympijskými hrami 2016 v Riu mala 7 z 19 medajlí estónskeho paralympijského tímu na letných olympiádach.

## Referencie

## Externé odkazy
* Profil na stránke Medzinárodného paralympijského výboru
* Profil na stránke  estónskeho paralympijského výboru

Kategória:Osobnosti z Rakvere
Kategória:Estónski paralympionici
Kategória:Estónske plavkyne
Kategória:Plavci na Letných paralympijských hrách 1992
Kategória:Plavci na Letných paralympijských hrách 1996
Kategória:Plavci na Letných paralympijských hrách 2000
Kategória:Plavci na Letných paralympijských hrách 2004
Kategória:Víťazi na Letných paralympijských hrách 1996
Kategória:Medailisti na Letných paralympijských hrách 1992
Kategória:Medailisti na Letných paralympijských hrách 1996
Kategória:Medailisti na Letných paralympijských hrách 2000
Kategória:Medailisti na Letných paralympijských hrách 2004
Kategória:Estónski paralympijskí víťazi‎
Kategória:Paralympijskí víťazi v plávaní
Kategória:Estónski strieborní paralympijskí medailisti‎
Kategória:Strieborní paralympijskí medailisti v plávaní
Kategória:Bronzoví paralympijskí medailisti v plávaní
Počúvadlianske Jazero (mestská časť)

**Počúvadlianske Jazero** je mestská časť Banskej Štiavnice.

## Dejiny
Územie mestskej časti pôvodne patrilo obci Počúvadlo. Rekreačná oblasť je od 1. júla 1980 súčasťou mesta Banská Štiavnica. Nenachádzajú sa tu žiadne ulice.

## Referencie

## Externé odkazy
* Oficiálna stránka mesta Banská Štiavnica

Kategória:Mestské časti Banskej Štiavnice
Glykoalkaloid

**Glykoalkaloidy** sú skupinou chemických zlúčenín odvodených od alkaloidov, ku ktorým sú pripojené cukrové skupiny. Niektoré z nich sú potenciálne toxické, jedy sa bežne vyskytujú v rastlinnom druhu ľuľok sladkohorký (*Solanum dulcamara*) a iných rastlinách rodu *Solanum* vrátane zemiakov.

Typickým glykoalkaloidom je solanín (zložený z cukru solanózy a alkaloidu solanidínu), ktorý sa nachádza v zemiakoch. Alkaloidná časť glykoalkaloidu sa tiež všeobecne označuje ako aglykón. Neporušený glykoalkaloid sa slabo absorbuje z gastrointestinálneho traktu, čo spôsobuje podráždenie gastrointestinálneho traktu. Aglykón sa absorbuje a predpokladá sa, že je zodpovedný za pozorované príznaky nervového systému.

Glykoalkaloidy majú typicky horkú chuť a spôsobujú pocit pálenia a podráždenie v zadnej časti úst a na boku jazyka. Obyvatelia Aymarov v Bolívii používajú chuť na zistenie hladín glykoalkaloidov v zemiakoch na určenie bezpečnosti rôznych kultigénov.

Hoci to nie je bežne dostupné, detekcia alkaloidov v tkanivách alebo moči je možná laboratórnou diagnostikou.

Predaj liekov na báze glykoalkaloidov predávaných spoločnosťou Lane Labs USA Inc. určených na prevenciu rakoviny kože bol zakázaný FDA v roku 2004.

## Referencie

Kategória:Alkaloidy
Kategória:Glykozidy
Zoznam vrcholov v Turzovskej vrchovine

**Zoznam vrcholov v [[Turzovská vrchovina|Turzovskej vrchovine]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk a podrobnej turistickej mape.

## Zoznam vrcholov

## Pozri aj
* Zoznam vrcholov v Javorníkoch
* Zoznam vrcholov v Kysuckých Beskydách
* Zoznam vrcholov v Jablunkovskom medzihorí
* Zoznam vrcholov v Moravsko-sliezskych Beskydách

## Referencie



Turzovská vrchovina

Turzovská vrchovina
Sead Kolašinac

**Sead Kolašinac** (* 20. jún 1993, Karlsruhe, Nemecko) je obranca narodený v Nemecku a reprezentujúci Bosnu a Hercegovinu, ktorý momentálne pôsobí vo francúzskom klube Olympique Marseille.

## Klubová kariéra

### Mládežnícke kluby
Kolašinac začínal s futbalom v rodnom klube Karlsruher SC, do ktorého vstúpil v roku 2001. V roku 2009 sa presťahoval do TSG 1899 Hoffenheim. O rok neskôr prešiel do VfB Stuttgart. V januári 2011 odišiel do Schalke 04.

### Schalke 04
Svoj profesionálny debut absolvoval proti Greuther Fürth 15. septembra 2012 vo veku 19 rokov. Dňa 4. decembra debutoval v Lige majstrov UEFA vonku proti Montpellieru. 13. decembra 2015 strelil svoj prvý profesionálny gól proti FC Augsburg.

### Arsenal
V júni 2017 podpísal päťročnú zmluvu s anglickým tímom Arsenal. Oficiálne debutoval za Arsenal 6. augusta 2017 v FA Community Shield proti Chelsea. Podarilo sa mu streliť gól a vyhrať prvú profesionálnu trofej. O týždeň neskôr debutoval v lige proti Leicesteru City. 28. októbra 2017 strelil svoj prvý ligový gól pri výhre nad Swansea City. V sezóne 2019/20 vyhral s Arsenalom anglický FA Cup.

#### Schalke 04 (hosťovanie)
V januári 2021 bol poslaný na hosťovanie do svojho bývalého klubu Schalke 04.

### Olympique Marseille
V januári 2022 prestúpil do francúzskeho klubu Olympique Marseille do júna 2023. Svoj prvý zápas odohral 4. februára proti Angers. Svoj prvý gól strelil 13. novembra pri výhre nad AS Monaco.

## Reprezentačná kariéra
Kolašinac reprezentoval Nemecko na rôznych mládežníckych úrovniach no rozhodol sa reprezentovať Bosnu a Hercegovinu na seniorskej úrovni.

V novembri 2013 schválila FIFA jeho žiadosť o zmenu športového občianstva z nemeckého na bosnianske a v tom mesiaci, 18. novembra debutoval v reprezentácii Bosny a Hercegoviny v priateľskom zápase proti Argentíne.

V júni 2014 bol nominovaný na Majstrovstvá sveta vo futbale 2014, prvú veľkú súťaž krajiny. Na turnaji odohral všetky tri zápasy v skupine.

## Štatistiky

### Klubové
*K 26. marcu 2023*

**Poznámky**

: **<sup>1</sup>** Liga majstrov UEFA
: **<sup>2</sup>** Európska liga UEFA
: **<sup>3</sup>** Supercopa de España
: **<sup>4</sup>** FA Community Shield
: **<sup>5</sup>** Európska konferenčná liga UEFA

### Medzinárodné
*K 26. marcu 2023*

## Úspechy
**Arsenal**

* FA Cup: 2019/20
* FA Community Shield: 2017, 2022

## Referencie

## Iné projekty

## Externé odkazy
* Sead Kolašinac – transfermarkt.com

## Zdroj

Kategória:Bosnianski futbalisti
Kategória:Nemeckí futbalisti
Kategória:Hráči FC Schalke 04
Kategória:Hráči Arsenal FC
Kategória:Hráči Olympique de Marseille
Kategória:Hráči Fußball-Bundesligy
Kategória:Hráči FA Premier League
Kategória:Hráči Ligue 1
Kategória:Hráči Majstrovstiev sveta vo futbale 2014
Kategória:Osobnosti z Karlsruhe
Živčáková (vrch v Turzovskej vrchovine)

**Živčáková** alebo **Varechovka** () je vrch v Turzovskej vrchovine. Leží nad obcou Korňa, približne  západne od Turzovky. Na juhozápadnom úbočí je rovnomenné pútnické miesto.

## Poloha
Nachádza sa na juhu centrálnej časti vrchoviny, v geomorfologickom podcelku Zadné vrchy. Vrch leží v Žilinskom kraji, v okrese Čadca a zasahuje na katastrálne územie obce Korňa a sčasti aj mesta Turzovka. Najbližšími sídlami sú severozápadne situovaná Nižná Korňa, východne sa nachádza Turzovka a juhozápadne Vysoká nad Kysucou. Územie je súčasťou Chránenej krajinnej oblasti Kysuce. 

## Opis
Živčáková leží na konci hrebeňa, ktorý vedie z hraničného vrchu Lukavice () juhovýchodným smerom cez Kelčov () a postupne sa stáčajúcom východne cez Okrúhlu (). Južným smerom masív vymedzuje údolie rieky Kysuca a zo severu údolie Kornianky, ktoré dané územie odvodňujú. Severne sa nachádza Čupeľ (), Malíkovci (), Javorová () a Vysoká (), východne Komarov vrch (), Živčákov vrch () a Veľká lúka (), južne Kamenité (), Rusinov vrch (), Pavlov vrch () a Galkovo () a západne Vrchtretina (), Okrúhla () a Kelčov (). Na juhozápadných svahoch stojí na pútnickom mieste Kaplnka Panny Márie Kráľovnej Pokoja, kam vedú krížové cesty z okolia. Ďalší chrám je v blízkej lokalite U Zelenkov. Niektoré mapy označujú vrch názvom Varechovka.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je vidieť okolité vrchy Turzovskej vrchoviny, no tiež Javorníky, Kysucké Beskydy a Moravsko-sliezske Beskydy.

## Prístup
Na vrchol nevedie značený turistický chodník, no z Turzovky je pod vrchol vybudovaná krížová cesta. Na západné úbočie vedie do osady Zelienkovci cesta.

## Referencie

## Pozri aj
* Turzovská vrchovina
* Zadné vrchy
* Zoznam vrcholov v Turzovskej vrchovine

## Externé odkazy
* Poloha na turistickej mape

Kategória:Vrchy v Turzovskej vrchovine
Kategória:Vrchy pod 1000 metrov na Slovensku
Kategória:Vrchy v okrese Čadca
Kategória:Korňa
Vpísaná kružnica

**Vpísaná kružnica** konvexného mnohouholníka je kružnica, ktorá má s každou stranou daného mnohouholníka práve jeden spoločný bod, v ktorom sa dotýkajú (tangent). Jej stred leží vždy vo vnútri mnohouholníka a vzdialenosti tohto stredu k jednotlivým bodom, v ktorých sa dotýka strán mnohouholníka sú rovnaké. 

Mnohouholník, do ktorého sa môže skonštruovať vpísaná kružnica sa nazýva aj dotyčnicový (strany mnohouholníka sú dotyčnice) alebo tangenciálny.

Nie každý konvexný mnohouholník je dotyčnicový (napríklad obdĺžnik).

V pravidelnom mnohouholníku (napr. rovnostranný trojuholník, štvorec, pravidelný šesťuholník...), v ktorom sa dá vždy zostrojiť vpísaná kružnica, sa vpísaná kružnica dotýka jednotlivých strán v ich strede.

Vpísanú kružnicu nie je možné skonštruovať vo vnútri konkávneho mnohouholníka.

## Vpísaná kružnica trojuholníka
náhľad|500x500bod|Vpísaná kružnica a jej konštrukcia
Vpísaná kružnica trojuholníka má stred v priesečníku osí vrcholových uhlov trojuholníka a leží vo vnútri kružnice deviatich bodov. Pre každý trojuholník je možné zostrojiť vpísanú kružnicu. Vzorec pre výpočet polomeru tejto kružnice je

 r = \frac {2S}{o} \Leftrightarrow o = \frac{2S}{r} \Leftrightarrow S = \frac{ro}{2} 

kde  S  je obsah a  o  je obvod trojuholníka.

### Gergonnov bod
Spojnice dotykových bodov vpísanej kružnice s protiľahlými vrcholmi trojuholníka sa pretínajú v jednom bode, ktorý sa nazýva Gergonnov bod, po francúzskom matematikovi Josephovi Gergonneovi. Gergonnov bod vždy leží vo vnútri trojuholníka.

**Popis obrázku:**
náhľad|450x450bod|Gergonnov bod

* ΔABC
* a, b, c – strany
* o a, o b, o c – osi uhlov
* V – priesečník osí uhlov (stred vpísanej kružnice)
* k – vpísaná kružnica
* K a, K b, K c – dotykové body kružnice
* k a, k b, k c – spojnica dotykových bodov s protiľahlými vrcholmi
* 

## Literatúra
* 

## Pozri aj
* Opísaná kružnica


## Zdroj

Kategória:Trojuholník
Kategória:Kružnice
Kategória:Geometria
Galaktozémia

[náhľad|Galaktozémia je porucha metabolizmu [Galaktóza|galaktózy.]]

**Galaktozémia** (z gréckeho *γαλακτόζη* + *αίμα*, galaktóza + krv, hromadenie galaktózy v krvi) je vzácna dedičná metabolická porucha, ktorá ovplyvňuje schopnosť správne metabolizovať galaktózu. Je spôsobená nedostatkom niektorého z enzýmov, ktoré sa účastnia metabolizmu galaktózy. Dedičnosť galaktozémie je autozomálne recesívna. 

## História
Friedrich Goppert (1870-1927) opísal galaktozémiu ako prvý v roku 1917. Skupina vedená Hermanom Kalckarom potom v roku 1956 zistila, že je táto porucha spôsobená poruchou v metabolizme galaktózy. Robert Guthrie vyvinul test použiteľný u novorodencov, pomocou ktorého možno odhaliť galaktozémiu.

## Výskyt
Galaktozémia sa vyskytuje asi u 1 zo 60,000 narodených detí európskeho pôvodu. V iných populáciách sa môže tento pomer líšiť. Galaktozémia je asi stokrát bežnejšia (1:450 narodení) u írskych kočovníkov.

## Druhy
Existuje niekoľko druhov galaktozémie podľa toho, ktorý enzým dráhy nie je prítomný v dostatočnom množstve. Medzi hlavné patria:

* typ 1: deficit galaktóza-1-fosfáturidyltransferázy (GALT)
* typ 2: deficit galaktokinázy (GALK1)
* typ 3: deficit UDP-galakóza-4'-epimerázy (GALE)

Pri nedostatočnom metabolizme glukózy sa glukóza spracováva aldózareduktázou, ktorá ju redukuje na galaktitol. Hromadenie galaktitolu môže viesť k tvorbe katarákt v šošovke.
stred|náhľad|650x650bod|Metabolizmus laktózy a sacharózy

## Referencie

## Zdroj

Kategória:Autozomálne recesívne choroby
Kategória:Sacharidy
Skalnatá (vrch v Malej Fatre)

**Skalnatá** () je vrch v Lúčanskej Malej Fatre. Leží nad obcou Višňové, približne  juhovýchodne od Žiliny. 

## Poloha
Nachádza sa v centrálnej oblasti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, v okrese Žilina a zasahuje na katastrálne územie obce Turie a Višňové. Najbližšími sídlami sú severozápadne situované Višňové a Turie, severne ležia Stráňavy a východne Vrútky. 

## Opis
Skalnatá je súčasťou rázsochy, vedúcej západným smerom z Minčola () v hlavnom hrebeni. Západne sa nachádza vrch Kozol (), Jastrabná (), Čipčie () a Dolná roveň (), severne je sedlom oddelená Horná roveň (), Valientov diel (), Hoblík () a Polom  (), východne Rázsošná (), Úplaz (), Malý Minčol (), sedlom oddelený Minčol () a Dlhá lúka () a južne Zázrivá (), Krížava (), Veľká lúka () a Skalka (). Južné a západné svahy sa zvažujú do Turskej doliny, ktorou voda odteká Turianskym potokom do Rajčanky, vodu zo severných svahov odvádza Višňovskou dolinou potok Rosinka do Váhu. Juhozápadné svahy pokrýva prales a na vrchol nevedie značený chodník.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou a skalných častí je vidieť okolité vrchy Malej Fatry a Žilinskú kotlinu, pri priaznivých podmienkach aj Kysuckú vrchovinu, Oravské i Kysucké Beskydy, Javorníky, Moravsko-sliezske Beskydy, Súľovské a Strážovské vrchy.

## Prístup
* po  modrej turistickej značke cez blízke sedlo (traverz):
** zo severu z obce Višňové cez Hornú roveň 
** od východu z Vrútockej lokality Piatrová cez Minčol (križovatka s hrebeňovkou E3)
* po  žlto značenom chodníku z Turia popod Minčol

## Referencie

## Pozri aj
* Lúčanská Fatra
* Zoznam vrcholov v Malej Fatre

## Externé odkazy
* Poloha na turistickej mape

Kategória:Vrchy v Malej Fatre
Kategória:Vrchy v Lúčanskej Fatre
Kategória:Tisícovky na Slovensku
Kategória:Vrchy v okrese Žilina
Kategória:Turie
Šúľance

náhľad|Šúľance s makom

**Šúľance** (nárečovo *bedere*, *cibliky*, *cikoški*, *kokocíky*, *kokoški*, *kokošky*, *šuferle* alebo *škorce*) sú gastronomický výrobok slovenskej kuchyne pripravený z vajec, múky, soli, uvarených a nastrúhaných zemiakov. Často sa podávajú s cukrom alebo makom. Názov jedla pochádza zo slova „šúľať“ a príprava cesta je podobná ňokovému.

## Referencie

## Literatúra
* *Kuchárska knižka: Naše kulinárske dedičstvo – spájame chute pohraničia*. Miestna akčná skupina Terchovská Dolina, 2021. . Dostupné online

## Iné projekty

## Externé odkazy
* https://www.jedalnicek.eu/kaloricka-tabulka-potravin/hotove-jedla/sulance-s-makom-476.html

Kategória:Múčne jedlá
Kategória:Slovenské jedlá
Timarchides (starší)

[náhľad|[Socha *Apolóna s kitharou (*rímska kópia), 2. storočie, The British Museum, Londýn]]
**Timarchides** () bol grécky sochár v 2. storočí pred Kr.

Timarchides bol syn a žiak aténskeho sochára  Polykla. Pausanias opakovane spomína spoluprácu „synov Polykla“, Timarchida a Timokla a keďže Plínius zaradil Timokla medzi sochárov (iniciátorov klasického prúdu), ktorí tvorili v období 156. olympiády (156 – 153 pred Kr.), t. j. v druhej polovici 2. stor. pred Kr., takže aj on tvoril v tomto období.
 
Patril do rodiny aténskych sochárov, ktorí pôsobili aj v Ríme (užívali výhod rímskeho patronátu). Niektorí vedci sa domnievajú, že v priebehu niekoľkých generácií mohlo existovať niekoľko sochárov menom Polykles, možno príslušníkov tej istej rodiny.
 

Plínius uvádza, že sa odlievanie z bronzu počas helenistického obdobia po údajnej 140-ročnej prestávke (od 121. olympiády, 296 – 293 pred Kr.) opäť  „oživilo“ za Polykla, Timokla a ďalších (po 156. olympiáde). Títo umelci už vraj nedosahovali niekdajšiu úroveň, ale aj napriek tomu vytvorili mnoho diel veľkej umeleckej hodnoty. Každopádne, okolo roku 150 – 125 pred Kr. túto umeleckú úroveň synovia Polykla, Timarchides a Timokles, posunuli o stupeň vyššie tvorbou kópii diel z klasického obdobia (napr. kópiou štítu Atény Parthenos pri výzdobe mramorového štítu Atény Kranajskej v Elateii). Takéto kópie čoskoro podporili nové odvetvie výroby dekoratívnych mramorových panelov, váz, ústí studní a oltárov (tzv. neoatické reliéfy) pre rímsky trh.
 
Pausanias uvádza, že vo fókidskej Elateii zhotovil so svojim bratom sochu boha Asklépia a tiež sochu bohyne Atény Kranajskej: „*Taktiež tunajšiu sochu vytvorili synovia Polykla. Bohyňa je vystrojená do boja a na jej štíte sa nachádzajú podobné výjavy, aké nájdeš v Aténach na štíte aténskej Panny (Parthenos).*“  Podľa Pausania bratia zhotovili aj sochu olympijského víťaza Agésarcha z Triteie. To, že Timarchides vytváral aj sochy športovcov potvrdzuje aj Plínius.
 
Pre poznanie Timarchidovho umenia je však rozhodujúca predovšetkým socha Apolóna s kitharou (Apollón Kitharoidos), ktorá sa podľa Plínia nachádzala v chráme Apolóna Sosiana v Ríme. Toto dielo sa zachovalo v niekoľkých rímskych kópiách, z ktorých najznámejšia je socha Apolóna z Kyrény vystavená v Britskom múzeu v Londýne. Postava boha je v spodnej časti zahalená plášťom obopínajúcim nohy a časti trupu (dokonale sú stvárnené drapérie), ľavá noha je nadvihnutá a pravú ruku dvíha nad hlavu podobne ako Apolón Lykajský, ľavá drží kitharu (kitharis, lýra s tromi až piatimi strunami ). Dielo, evidentne inšpirované Praxitelom, malo v cisárskej dobe veľký úspech a okrem spomínaných kópií sú známe početné reprodukcie na drahokamoch, sarkofágoch a rôznych reliéfoch.

## Referencie a bibliografia

Kategória:Sochári starovekého Grécka
Samuel Takáč (hokejista)

**Samuel Takáč** ( * 3. december 1991, Poprad) je slovenský profesionálny hokejový útočník. V súčasnosti je hráčom HC Slovan Bratislava. 

Reprezentoval  na viacerých medzinárodných podujatiach, aj na juniorskej úrovni. Hral aj na Zimných olympijských hrách v Pekingu 2022, kde získal bronzovú medailu.

## Hráčska kariéra
Je odchovanec klubu HK Poprad, kde začínal ako 6-ročný a kde prešiel mládežníckymi kategóriami. V slovenskej seniorskej lige debutoval v drese HK Orange 20 v sezóne 2009/10. Od nasledujúcej nastupoval za seniorov HK Poprad. Zaujímavosťou je, že 31. októbra 2010 v zápase proti Banskej Bystrici nastúpil ku koncu zápasu po hromadnej bitke v bránke svojho klubu.

Po úspešnej sezóne 2014/15 sa po tréningovom kempe v USA rozhodol prestúpiť do Francúzska. Hneď vo svojej prvej sezóne v zahraničí získal v drese Rapaces de Gap francúzsky majstrovský titul. Pre klub to bol prvý majstrovský titul. Po roku v drese Gap prestúpil do Lyonu, ktorý nehral o vyššie priečky. V sezóne 2014/15 bol najproduktívnejším hráčom francúzskej ligy. Nasledujúci sezónu si zahral v Zápase hviezd francúzskej ligy a získal aj Francúzksy pohár.

Po troch rokoch vo Francúzsku sa vrátil do slovenskej extraligy, podpísal zmluvu s HK Poprad. S klubom sa počas svojej prvej sezóny prebojoval do semifinále extraligy. Pred sezónou 2020/21 sa stal posilou klubu HK Dukla Ingema Michalovce. Tu odohral 49 zápasov, v ktorých získal 29 bodov.

19. mája 2021 podpísal dvojročnú zmluvu s klubom HC Slovan Bratislava. Sezóna 2021/22 bola pre neho mimoriadne úspešná, po zisku olympijského bronzu získal majstrovský titul a zároveň bol druhý najlepší strelec Slovenska na Majstrovstvách sveta.

## Štatistika

### Klubová kariéra

### Reprezentácia

 **Legenda**
 
* **Z** - Odohraté zápasy (Zápasy)
* **G** - Strelené góly (Góly)
* **A** - Prihrávky na gól (Asistencie)
* **B** - Kanadské body (Strelené góly sčítané s prihrávkami na gól)
* **TM** - Trestné minúty


## Ocenenia a vyznamenania
* 2012, 2014, 2018: Tatranský pohár
* 2016: Majster Francúzska
* 2017: Trofej Charlesa Ramsayho pre najlepšieho strelca francúzskej ligy
* 2017: Nominácia na Lyonského športovca roku
* 2022: Majster Slovenska

## Referencie


## Iné projekty

## Externé odkazy
* 

## Zdroj
* 

Kategória:Slovenskí hokejisti
Kategória:Slovenskí hokejoví útočníci
Kategória:Olympijskí medailisti v ľadovom hokeji
Kategória:Slovenskí bronzoví olympijskí medailisti
Kategória:Hokejisti na Zimných olympijských hrách 2022
Kategória:Hráči HK Poprad
Kategória:Hráči HK Orange 20
Kategória:Hráči Gap HC
Kategória:Hráči HK Dukla Michalovce
Kategória:Hráči HC Slovan Bratislava
Kategória:Účastníci MS v hokeji 2022
Kategória:Osobnosti z Popradu